|  |  |
| --- | --- |
| **საგანმანათლებლო პროგრამის დასახელება** | აგრონომია |
| **აკადემიური განათლების საფეხური** | I (ბაკალავრიატი) |
| **საგანმანათლებლო**  **პროგრამის ტიპი** | სავალდებულო |
| **მისანიჭებელი კვალიფიკაცია** | აგრონომიის ბაკალავრი |
| **სწავლის ხანგრძლივობა** | ოთხი აკადემიური წელი |
| **ასათვისებელი კრედიტების რაოდენობა** | 240 |
| **პროგრამის ხელმძღვანელი** | მანანა კევლიშვილი, სოფლის მეურნეობის მეცნიერებათა კანდიდატი, ასოცირებული პროფესორი  ნიკოლოზ სულხანიშვილი, სოფლის მეურნეობის მეცნიერებათა კანდიდატი, ასოცირებული პროფესორი. |
| **საგანმანათლებლო პროგრამის მიზნები** | საბაკალავრო პროგრამა სტუდენტებს საშუალებას მისცემს შეისწავლონ სოფლის მეურნეობის პროდუქტები, მიიღონ როგორც თეორიული ასევე პრაქტიკული ცოდნა მრავალწლიანი და ერთწლიანი კულტურების ახალი სელექციური ჯიშების შესაქმნელად. დაეუფლონ მათი გაშენების, გამრავლების და მოვლა-პატრონობის უნარ-ჩვევებს, შექმნან ნედლეულის ბაზა გადამამუშავებელი წარმოებისათვის.  პროგრამა სტუდენტებს სათანადოდ შეისწავლის აგროეკოლოგიის თეორიულ ნაწილს და მიღებულ ცოდნას ისინი გამოიყენებენ პრაქტიკაში. შეისწავლიან სასოფლო სამეურნეო კულტურების დამოკიდებულებას გარემო პირობებზე და ყველა იმ აგროტექნიკურ ღონისძიებებს, რომლებიც უზრუნველყოფს ეკოლოგიურად სუფთა მოსავლის მიღებას.  პროგრამა უზრუნველყოფს აგრეთვე სოფლის მეურნეობაში გამოყენებული თანამედროვე ტექნიკის გაცნობას და მათი გამოყენების პრაქტიკული უნარ-ჩვევების გამომუშავებას, ფერმერული მეურნეობის შექმნის საქმეში გარკვევას.  პროგრამის მიზანია აგრეთვე ბაკალავრი ფლობდეს ეკოლოგიური მიდგომების ზოგად ცოდნას და აგროეკოლოგიური კვლევის ჩატარების ძირითად უნარ-ჩვევებს. |
| **პროგრამით გათვალისწინებული**  **სწავლის შედეგები** | |  |  | | --- | --- | | **ცოდნა და გაცნობიერება** | სტუდენტი მიიღებს ცოდნას ერთწლიანი და მრავალწლიანიკულტურების მორფოლოგიის, სისტემატიკის და მცენარის ქიმიური შედგენილობის, აგრომეტეოროლოგიის, გლობალური ეკოლოგიის შესახებ. შეისწავლის აგრეთვე სასოფო-სამეურნეო კულტურების და ნიადაგის ეკოლოგიურ თავისებურებებს და მათ დამოკიდებულებას გარემოზე, ახალი სელექციური ჯიშების მორფოლოგიის და მოყვანის აგროტექნიკურ ღონისძიებებს და მათი სწორი მიმართულებით ჩატარებისათვის აუცილებელ კრიტერიუმებს. | | **ცოდნის პრაქტიკაში**  **გამოყენების უნარი** | მიღებული თეორიული ცოდნის საფუძველზე ნიადაგური და კლიმატური ფაქტორების გათვალისწინებით ახალი სელექციური ჯიშების მიღების მეთოდებიდან უკეთესი ვარიანტის შერჩევა და პრაქტიკაში გამოყენება. მცენარის უსაფრთხო კვების მეთოდების პრაქტიკაში გამოყენება. სასოფლო-სამეურნეო კულტურების ეკოლოგიურად სუფთა მოსავლის მიღების და ბუნებრივი რესურსების სოფლის მეურნეობაში პრაქტიკული გამოყენების უნარი. | | **დასკვნის უნარი** | გამოუმუშავდება აგრონომიაში არსებული პრობლემების გადასაწყვეტად სხვადასხვა სახის მონაცემების მოძიების და გამოყენების, აგრონომიასთან დაკავშირებული საკითხების ირგვლივ არსებული მოსაზრებებიდან დასკვნების ჩამოყალიბების, აგრონომიაში თანამედროვე ტექნიკის და მეთოდების გამოყენების და სიტუაციის კრიტიკული ანალიზის უნარი. | | **კომუნიკაციის უნარი** | შეიძენს აგრონომიასთან დაკავშირებული სხვადასხვა სახის ინფორმაციის და პრობლემის საზოგადოებისათვის გაცნობის და მათი გადაჭრის გზების გადაცემის უნარს, პროფესიულ დისკუსიებში მონაწილეობის, შედეგების წერილობითი ანგარიშის და ზეპირი წარმოდგენის უნარს, დარგთან დაკავშირებული თანამედროვე საინფორმაციო ტექნოლოგიების ცოდნას და მათი დამოუკიდებლად ათვისების უნარს. | | **სწავლის უნარი** | გამოუმუშავდება საკუთარი სასწავლო პროცესის დამოუკიდებლად მართვის, მაგისტრატურაში სწავლის საჭიროების განსაზღვრის და სწავლის გაგრძელების უნარი. | | **ღირებულებები** | სოფლის მეურნეობის სფეროში მნიშვნელოვანი ღირებულებების გამოყოფა, მისი გაუმჯობესება და მათი დამკვიდრება სფეროს შემდგომი სრულყოფისათვის. | |
| **ცოდნის შეფასების სისტემა** | სტუდენტის ცოდნის შეფასება 100 ქულიანია და აუცილებლად მოიცავს შუალედურ და დასკვნით შეფასების ფორმებს, რომელიც ფასდება შესაბამისი მეთოდებით, შეფასების კომპონენტებითა და კრიტერიუმებით. 1. კრედიტის მიღება შესაძლებელია მხოლოდ სტუდენტის მიერ სილაბუსით დაგეგმილი სწავლის შედეგების მიღწევის შემდეგ.  2. შეფასების სისტემა უშვებს: ა) ხუთი სახის დადებით შეფასებას:  1) (A) ფრიადი - მაქსიმალური შეფასების 91% და მეტი;  2) (B) ძალიან კარგი - მაქსიმალური შეფასების 81-90%;  3) (C) კარგი - მაქსიმალური შეფასების 71-80%;  4) (D) დამაკმაყოფილებელი - მაქსიმალური შეფასების 61-70%;  5) (E) საკმარისი - მაქსიმალური შეფასების 51-60%;  ბ) ორი სახის უარყოფით შეფასებას:  1) (FX) ვერ ჩააბარა - მაქსიმალური შეფასების 41-50%, რაც ნიშნავს, რომ სტუდენტს ჩასაბარებლად მეტი მუშაობა სჭირდება და ეძლევა დამოუკიდებელი მუშაობით დამატებით გამოცდაზე ერთხელ გასვლის უფლება.  2) (F) ჩაიჭრა - მაქსიმალური შეფასების 40% და ნაკლები, რაც ნიშნავს, რომ სტუდენტის მიერ ჩატარებული სამუშაო არ არის საკმარისი და მას საგანი ახლიდან აქვს შესასწავლი.  3. ამ მუხლის მე-2 პუნქტით გათვალისწინებული შეფასებების მიღება ხდება შუალედური შეფასებებისა და დასკვნითი გამოცდის შეფასების დაჯამების საფუძველზე.  4. შუალედური, დასკვნითი და დამატებითი გამოცდები ტარდება წერილობითი ფორმით (უცხო ენაში ტარდება შერეულად - წერილობითი და ზეპირი ფორმით ერთად) უნივერსიტეტის ერთიანი საგამოცდო ცენტრის მეშვეობით, რომელიც მუშაობს შესაბამისი დებულების მიხედვით.  5. სტუდენტის მიერ გაწეული შრომის შეფასება ითვალისწინებს:  ა) შუალედურ შეფასებას;  ბ) დასკვნითი გამოცდის შეფასებას.   1. დასკვნითი გამოცდა შეფასდეს მაქსიმუმ 40 ქულით. 2. შუალედური შეფასება შეფასდეს არანაკლებ 60 ქულით. აქედან 20 ქულა დაეთმობა შუალედურ გამოცდას, 5 - დან 10 ქულამდე პრეზენტაციას/რეფერატს. დარჩენილი რაოდენობა სასწავლო კურსის ავტორების მიერ განაწილებულია საკუთარი შეხედულებისამებრ ( ლექციაზე აქტივობა, სემინარი, პრაქტიკული, ლაბორატორიული და სხვა.). 3. დასკვნით გამოცდაზე გასვლის უფლება არ მიეცემათ იმ სტუდენტებს, რომელთა მიერ მიღებული შუალედური შეფასებების საერთო რაოდენობისა და დასკვნითი კომპონენტის მაქსიმალური ოდენობის დაჯამების შემთხვევაში ჯამი 51 ქულაზე ნაკლები იქნება. |
| **დასაქმების სფერო** | ფერმერული მეურნეობა სამეცნიერო კვლევითი ან სასწავლო დაწესებულება.  სახელმწიფო ან კერძო ორგანიზაციები რომლებსაც ესაჭიროებათ ზოგადი განათლების აგრონომი |